गुलाब गैंग के निर्माताओं की याचिका पर सुनवाई करेगा हाईकोर्ट |
गुलाब गैंग के निर्माताओं की याचिका पर सुनवाई करेगा हाईकोर्ट
By: admin	| Last Updated: Thursday, 6 March 2014 7:26 AM
नई दिल्ली: दिल्ली हाईकोर्ट ने गुलाब गैंग फिल्म के निर्माताओं की अपील को सुनने पर सहमति दे दी है जिन्होंने अदालत द्वारा फिल्म को रिलीज किए जाने पर इस आधार पर स्थगनादेश दे दिया था कि यह फिल्म कार्यकर्ता संपत पाल की जिंदगी और उनके संगठन गुलाबी गैंग पर आधारित है.
कार्यवाहक मुख्य न्यायाधीश बी डी अहमद और न्यायाधीश एस मृदुल की पीठ ने वरिष्ठ अधिवक्ता राजीव नायर द्वारा निर्माताओं का पक्ष रखे जाने पर आज दिन में इस याचिका पर सुनवाई करने की सहमति दी. नायर ने अदालत के समक्ष फिल्म के निर्माता सहारा वन मीडिया एंड एंटरटेनमेंट लिमिटेड का पक्ष रखा.
अदालत ने कहा कि वह निर्माताओं द्वारा उसके समक्ष मुकदमे की सीडी तथा अन्य दस्तावेज रखे जाने के बाद याचिका पर सुनवाई करेगी. अदालत ने कागजरहित इलैक्ट्रोनिक अदालत होने के कारण मुकदमे की सीडी मांगी है .
एकल न्यायाधीश द्वारा फिल्म की राष्ट्रीय रिलीज पर आठ मई तक स्थगनादेश दिए जाने के आदेश को चुनौती देते हुए निर्माताओं ने खंडपीठ से संपर्क किया था. माधुरी दीक्षित और जूही चावला अभिनीत यह फिल्म थियेटरों में कल रिलीज की जाने वाली थी . पाल ने दावा किया कि फिल्म उनके गुलाबी गैंग पर आधारित है जो उत्तर प्रदेश में महिलाओं का एक संगठन है जिसकी महिला सदस्य गुलाबी रंग की साड़ियां पहनती हैं.
न्यायाधीश संजीव सचदेव ने कल यह कहते हुए मामले की अगली सुनवाई आठ मई तक फिल्म के निर्माताओं को फिल्म की रिलीज, प्रदर्शन , वितरण और प्रमोशन करने से रोक दिया कि यदि यह रिलीज हो जाती है तो इससे संपत पाल को ‘‘अपूर्णीय क्षति ’’होगी.
Web Title: गुलाब गैंग के निर्माताओं की याचिका पर सुनवाई करेगा हाईकोर्ट
First Published: Thursday, 6 March 2014 7:26 AM